በመንገድ ግንባታ ፕሮጀክቶች ላይ የሚስተዋሉ ችግሮችን በጋራ ለመፍታት የሚያስችል ውይይት ተጀመረ
በመንገድ ግንባታ ፕሮጀክቶች ላይ ተግዳሮት የሆኑ ችግሮችን በጋራ ለመፍታት የሚያስችል ውይይት በሸራተን ሆቴል እየተካሄደ ነው።በመድረኩም ምክትል ጠቅላይ ሚኒስትር አቶ ደመቀ መኮንን፣ የትራንስፖርት ሚኒስትር ወይዘሮ ዳግማዊት ሞገስ፣ የክልል ርዕሳነ መስተዳድሮችና ሌሎች ከፍተኛ የፌዴራል የስራ ሃላፊዎች ተገኝተዋል።ከትራንስፖርት ሚኒስቴር ያገኘነው መረጃ እንደሚያመለክተው በውይይቱ በመንገድ ግንባታ ወቅት የሚያጋጥሙ የወሰን ማስከበር እና የጸጥታ ችግሮችን መፍታት በሚቻልባቸው መንገዶች ዙሪያ ምክክር እየተደረገ ነው፡፡ 